Florianus Philippot
Florianus Philippot Res apud Vicidata repertae: Nativitas: 24 Octobris 1981; Croix Patria: Francia Familia Genitores: Daniel Philippot; Florianus, vulgo Florian Philippot (in oppido Croix natus die 24 Octobris 1981) est politicus Franciae, olim Ioannis Petri Chevènement sectator, a die 12 Iulii 2012 ad 21 Septembris 2017 unus praesidum vicariorum Aciei Nationalis. Filius praeceptorum, iuxta urbem Insulam et brevi temporis spatio in Lyceo Ludovici Magni educatus, Florianus Philippot alumnus est universitatis Parisiensis VIII, Scholae Studiorum Commercialium Superiorum Lutetiae in urbe, et Schola Nationalis Administrationis Argentoratensis. A die 1 Iulii 2014 legatus est apud Parlamentum Europaeum. Mense Decembri 2014 libelli Closer Florianum Philippot consortem marem habere publicaverunt, quam rem ipse mox confirmavit. Mense Decembri 2015, candidatus ad praesidium in comitiis primariis futurae provinciae Alsatiae Campaniae Arduennae Lotharingiae, proxime accessit.